
Pridelenie vnútorného predpisu: 
	Dátum
	Meno a priezvisko zamestnanca
	Funkcia.
	Podpis

	
	PaedDr. Dana Zikmund Perašínová, PhD.
	riaditeľka
	

	
	PhDr. Erika Pribusová
	Zástupkyňa riaditeľky- vedúca oddelenia,
Špeciálna pedagogička. 
Oddelenie poradenstva v osobnostnom, vzdelávacom vývine pre predškolský vek a mladší školský vek  
	

	
	Mgr. Lucia Čopíková
	Vedúca oddelenia – Psychologička.
 Oddelenie poradenstva v osobnostnom, vzdelávacom a kariérovom vývine pre starší školský vek, SŠ a VŠ
	

	
	Mgr. Blažena Hoferiková, PhD.
	Vedúca oddelenia  - Špeciálna pedagogička. 
Oddelenie poradenstva pre deti so zdravotným znevýhodnením a zdravotným postihnutím
	

	
	Mgr. Miriam Matysová
	predseda OZ
	


1. Uloženie vnútorného predpisu
Organizačný poriadok  bude trvalo uložený u: riaditeľky CPP, ekonómky, predsedu ZO OZ  a  je  prístupný aj v elektronickej podobe na počítači v kancelárii prvého kontaktu všetkým zamestnancom.

2. Oboznámenie s vnútorným predpisom
Zodpovedný vedúci zamestnanec organizačného útvaru  je povinný bezodkladne najneskôr na najbližšej porade útvaru po pridelení Organizačného poriadku zabezpečiť oboznámenie všetkých zamestnancov s Organizačným poriadkom a zároveň informovať o tom, kde bude trvalo uložený.
PRVÁ ČASŤ - ZÁKLADNÉ USTANOVENIA
Článok 1
1. Organizačný poriadok Centra poradenstva a prevencie, Kukučínova 473, Trenčín, so sídlom Kukučínova 473, 91101 Trenčín (ďalej len CPP) je základným vnútorným riadiacim predpisom v súlade so zákonom č. 596/2003 Z. z., zákonom č. 245/2008 Z. z. o výchove a vzdelávaní (školský zákon) v znení neskorších predpisov, zákonom č. 311/2001 Z. z. Zákonník práce a zákonom č. 552/2003 Z. z. o výkone práce vo verejnom záujme.
2. Organizačný poriadok v súlade so všeobecne záväznými právnymi predpismi upravuje zásady činnosti, organizačnú štruktúru, metódy práce, pôsobnosť jednotlivých stupňov riadenia, pracovnú náplň jednotlivých útvarov CPP a ich vzájomné vzťahy.
3. Organizačný poriadok sa vzťahuje na všetkých zamestnancov CPP. 
Článok 2
1. CPP je rozpočtovou organizáciou zriadenou zriaďovacou listinou č. A/2012/003997, ktorú vydal zriaďovateľ Krajský úrad v Trenčíne dňa 01. januára 2013 podľa § 2, odsek (1) písmeno d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, je ním Regionálny úrad školskej správy v Trenčíne.
2. Zriaďovacia listina a dodatky sú uložené v kancelárii ekonómky CPP TN. 
3. CPP Trenčín je poradenským zariadením s právnou subjektivitou. V právnych vzťahoch vystupuje vo svojom mene a nesie plnú zodpovednosť vyplývajúcu z týchto vzťahov. 
4. Pôsobnosť CPP v Trenčíne vymedzujú nasledujúce zákony a vyhlášky: 
a) Zákon NR SR č. 245/2008 Z. z. o výchove a vzdelávaní (školský zákon) v znení neskorších predpisov.
b) Zákon č. 138/2019 Z. z. o  pedagogických zamestnancoch a odborných zamestnancoch a o zmene a doplnení niektorých zákonov.
c) Zákon č. 311/2001 Z. z. Zákonník práce.
d) [bookmark: _Hlk239670223]Zákon NR SR č. 596/2003 Z. z. o štátnej správe v školstve a školskej samospráve v znení neskorších predpisov, bol zrušený predpisom 321/2025 Z. z. o školskej správe a o zmene a doplnení niektorých zákonov.
e) Zákon NR SR č. 552/2003 Z. z. o výkone práce vo verejnom záujme a zákon  č. 553/2003  Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov. 
f) Vyhláška MŠ SR č. 24/2022 Z. z. o zariadeniach poradenstva a prevencie. 
g) Vyhláška MŠ SR č. 1/2020 Z. z. ktorou sa ustanovujú kvalifikačné predpoklady  a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov.  
h) V súlade s § 131 ods. 5, písmeno i) zákona 245/2008 Z. z. o výchove a vzdelávaní je CPP v Trenčíne poverené metodickou a supervíznou činnosťou pre školský podporný tím, pedagogických zamestnancov, odborných zamestnancov a zákonných zástupcov alebo zástupcov zariadenia.
i) Nariadenie Európskeho parlamentu a Rady (EÚ) 679/2016 (GDPR) a zákon č. 18/2018 Z. z. o ochrane osobných údajov (GDPR), keďže CPP spracúva citlivé osobné údaje detí a rodičov. 
j) Zákon 357/2015 Z. z. o finančnej kontrole a audite.

DRUHÁ ČASŤ - RIADENIE A ORGANIZAČNÉ USPORIADANIE
Článok 3 - Systém riadenia

1. Riaditeľka CPP  
      Štatutárnym orgánom CPP je riaditeľka. Riaditeľka je menovaná zriaďovateľom RÚŠS. Pre ustanovenie riaditeľky do funkcie platia § 3 a § 4 zákona č. 596/2003 v znení neskorších predpisov o štátnej správe v školstve a školskej samospráve. Funkčné obdobie riaditeľky CPP je 5 rokov. 
           V prípade neprítomnosti riaditeľky ju zastupuje zástupkyňa riaditeľky-vedúca oddelenia poradenstva v osobnostnom, vzdelávacom vývine pre predškolský vek a mladší školský vek . Ak nie je prítomná ani zástupkyňa riaditeľky platí, že zastupuje vedúca oddelenia poradenstva v osobnostnom, vzdelávacom vývine pre starší školský vek, SŠ a VŠ. 
 
2. Vedúca oddelenia 
   	  Odborné útvary - oddelenia riadia vedúce oddelení - §39 ods.(2), písmeno c) zákona 138/2019 Z. z. Rozsah práv a povinností  a pôsobnosť vedúcich oddelení sú definované v čl. 10 a v Piatej časti tohto organizačného poriadku, Zákonníkom práce, a ďalšou platnou legislatívou upravujúcou činnosť CPP (najmä školský zákon 245/2008 Z. z., zákon 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vnútornými predpismi CPP.  

3. Základné vnútorné predpisy CPP
Vnútorné predpisy CPP sú najmä: 
a) organizačný poriadok a štruktúra 
b) pracovný poriadok 
c) kolektívna zmluva 
d) registratúrny poriadok 
e) vnútorný mzdový predpis
f) aprobačný poriadok
g) verejné obstarávanie
h) kontrola a vybavovanie sťažností.

4. Schéma riadenia CPP 
a) na čele organizácie je riaditeľka, ktorá priamo riadi vedúce oddelení a pracovníkov úseku riaditeľky,
b) zástupkyňa riaditeľky zastupuje riaditeľku počas jej neprítomnosti v plnom rozsahu práv okrem finančných a personálnych vecí,  
c) vedúce oddelení priamo riadia zamestnancov zaradených do jednotlivých oddelení. 

Článok 4 - Organizačná štruktúra 
1) CPP Trenčín sa organizačne člení od riaditeľky na Technicko-hospodársky úsek a oddelenia. 
2) Oddelenia sú základnými stupňami riadenia a rozhodovania. Organizujú sa podľa hlavných druhov činností CPP stanovené vyhláškou MŠ SR o zariadeniach poradenstva a prevencie č. 24/2022 Z.z., § 3, odsek (1)  nasledovne:
a) oddelenie poradenstva v osobnostnom, vzdelávacom vývine pre predškolský vek a mladší školský vek,
b) [bookmark: _Hlk3399721]oddelenie poradenstva v osobnostnom, vzdelávacom a kariérovom vývine pre starší školský vek, SŠ a VŠ,
c) oddelenie poradenstva pre deti so zdravotným znevýhodnením a zdravotným postihnutím.  
3) Technicko-hospodársky úsek je základným prvkom na koordináciu špecializovaných činností v rámci CPP.
4) Grafické znázornenie schémy riadenia CPP



TRETIA ČASŤ- METÓDY PRÁCE
Článok 5 - Základné metódy práce
1. Zamestnanci na jednotlivých stupňoch riadenia úzko spolupracujú, poskytujú si odborné informácie a pracovné podklady a podľa potreby sa zúčastňujú na plnení spoločných úloh.
2. Zamestnanci plnia úlohy podľa platných právnych predpisov, pracovného poriadku, vnútorných  predpisov  a ostatných predpisov.
3. Na zabezpečenie úloh CPP sa zvolávajú porady za účelom koordinovania vzájomného postupu pri ich plnení.

Článok 6 - Kontrola plnenia úloh
1. Kontrola plnenia úloh je neoddeliteľnou súčasťou riadiacej práce všetkých vedúcich zamestnancov.
2. Spôsob a formy kontrolnej činnosti vedúcich oddelení upravujú osobitné právne predpisy, vnútorné  predpisy a plán kontrolnej činnosti CPP.

Článok 7 - Pracovné porady
     Riaditeľka a vedúce oddelení zvolávajú pracovné a operatívne porady, ktorých účelom je najmä:
1. kontrola plnenia úloh,
2. spresňovanie úloh na ďalšie obdobie,
3. prerokovanie koncepčných a metodických materiálov,
4. objasňovanie vnútorných predpisov CPP,
5. plánovanie a určovanie spôsobu zabezpečovania úloh nadriadeného orgánu,
6. prerokovanie výsledkov plnenia úloh a návrhov opatrení na odstránenie zistených nedostatkov.









ŠTVRTÁ ČASŤ - VŠEOBECNÁ PÔSOBNOSŤ STUPŇOV RIADENIA
Článok 8 - Riaditeľka
1. Riadi a zodpovedá za činnosť CPP, rozhoduje o veciach v súlade s právnymi predpismi, riadiacimi aktmi zriaďovateľa a Ministerstva školstva, výskumu, vývoja a mládeže SR. Za svoju činnosť zodpovedá Regionálnemu úradu školskej správy v Trenčíne. 
2. Rozsah práv, kompetencií a povinností riaditeľky sú definované jej náplňou práce, Zákonníkom práce, vnútornými predpismi CPP a ďalšou platnou legislatívou súvisiacou s prevádzkou organizácie (najmä školský zákon 245/2008 Z. z., zákon 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov. Zákon č. 54/2019 Z. z. o ochrane oznamovateľov protispoločenskej činnosti. Kybernetická bezpečnosť, zákony a predpisy týkajúce sa BOZP, PO a CO a pod.).
3. Riaditeľka  najmä:
a) zastupuje CPP navonok,
b) [bookmark: _Hlk239670384]rozhoduje o náležitostiach uvedených v zákone  č.321/2025 Z. z. o školskej správe a o zmene a doplnení niektorých zákonov,
c) rozhoduje o stratégiách a koncepciách rozvoja CPP,
d) rozhoduje o pracovno-právnych, personálnych a ekonomických záležitostiach CPP,
e) uzatvára dohody a zmluvy s partnerskými a odbornými inštitúciami a organizáciami,
f) priamo riadi:
· vedúce oddelení CPP
· zamestnancov technicko-hospodárskeho úsek 
g) rozhoduje o deľbe práce v rámci CPP, riadi činnosť a vzdelávanie zamestnancov, vydáva príkazy,  pokyny a vnútorné  predpisy na realizáciu odborných činností a všeobecne záväzných právnych noriem,
h) vydáva pracovný poriadok a ďalšie vnútorné predpisy CPP,
i) riadi vypracovanie správy o činnosti v zmysle Vyhlášky MŠ SR č. 435/2020 Z. z.– novela 526/2021 Z. z. a predkladá ju zriaďovateľovi,
j) schvaľuje plány činností CPP a kontroluje ich plnenie,
k) zvoláva a vedie prevádzkové a operatívne porady CPP, porady vedúcich oddelení a pracovníčok úseku riaditeľky.
4. Riaditeľku  zastupuje v čase jej neprítomnosti a v rozsahu poverenia zástupkyňa riaditeľky-vedúca oddelenia poradenstva v osobnostnom, vzdelávacom vývine pre predškolský vek a mladší školský vek.
Článok 9 - Poradné orgány 
1. Riaditeľka  podľa právnych predpisov a podľa potrieb riadenia CPP zriaďuje poradné orgány, rozhoduje o ich zložení a spôsobe rokovania.


2. Poradnými orgánmi sú najmä:
a) porada riaditeľky
b) operatívna porada,
c) inventarizačná komisia,
d) škodová komisia,
e) komisia na prešetrenie sťažností,
f) vyraďovacia a likvidačná komisia,
g) komisia na prešetrovanie porušenia pracovnej disciplíny.
3. Poradné komisie 
a) Sú zriaďované  ako stále alebo dočasné pomocné orgány riaditeľky CPP. Zriaďujú sa zo zamestnancov CPP, v mimoriadnych prípadoch môžu byť prizvaní aj iní odborníci (napr. pri VO). Predsedov komisií určuje riaditeľka a vymedzuje im úlohy. Členov komisií navrhujú predsedovia jednotlivých komisií. 
b) Komisie sa schádzajú podľa potreby alebo plánu činnosti, zásady rokovania a uznášania si schvália na svojom prvom zasadaní, komisie nemajú rozhodovaciu právomoc.
c) Komisie vypracovávajú stanoviská k prerokúvaným materiálom na úseku pre ktorý boli zriadené, dozerajú na hospodárenie s majetkom organizácie, kontrolujú spôsob realizácie uznesení. 
d) Inventarizačná, vyraďovacia a likvidačná komisia. Inventarizačná komisia sa riadi príslušnými predpismi o vykonávaní inventarizácie a o správe štátneho majetku. Po skončenej inventarizácii predkladá riaditeľovi písomný návrh na jej vysporiadanie. Uplatní tiež návrhy na vyradenie a likvidáciu neupotrebiteľného majetku. Počet členov komisie sa určuje podľa rozsahu vykonávanej inventarizácie. Predsedu komisie poveruje funkciou písomne riaditeľ CPP. Poverený predseda predloží riaditeľovi CPP písomný zoznam členov komisie. Okrem určenej inventarizácie komisia preberá majetok organizácie - inventár, resp. majetok organizácie pridelený do osobného užívania od odchádzajúceho zamestnanec CPP v prípade, ak tento majetok bude spravovať v nasledujúcom období nový zamestnanec. Ak inventár preberá ďalší zamestnanec zariadenia, predseda komisie sa zúčastňuje na preberaní a tiež podpisuje zápisnicu o prebratí majetku. Komisia sa schádza podľa potreby a zvoláva ju predseda komisie. 
e) Vyraďovacia komisia - na základe uskutočnenej inventarizácie a návrhov vyraďuje v súlade so zákonom o správe majetku na vyradenie majetok, ktorý je metodicky zastaraný, morálne opotrebovaný, mechanicky poškodený, nefunkčný a neopraviteľný. Počet členov komisie sa určuje podľa rozsahu vyraďovania. Predsedu komisie poveruje funkciou písomne riaditeľ CPP. Poverený predseda predloží riaditeľovi organizácie písomný záznam o vyraďovaní. 
f) Likvidačná komisia - uskutočňuje likvidáciu vyradeného majetku. Počet členov komisie sa určuje podľa rozsahu vykonávanej likvidácie. Predsedu komisie poveruje funkciou písomne riaditeľ CPP. Poverený predseda predloží riaditeľovi písomný záznam o likvidácii. 

g) Škodová komisia - Jej funkciou je navrhovať po prerokovaní s riaditeľom uplatňovanie nárokov, alebo postihov zamestnancov CPP. Má päť členov, spolu s predsedom, ktorého touto úlohou poveruje riaditeľ v súlade s organizačným poriadkom CPP. Poverený predseda písomne oznámi riaditeľovi mená členov komisie a určí zapisovateľa. Komisia zasadá podľa potreby a podáva riaditeľovi návrhy na riešenie prípadov vždy písomne s podpismi všetkých členov. Vo svojej práci sa komisia riadi zákonníkom práce a ďalšími príslušnými normami. Svoje návrhy konzultuje podľa potreby s právnikom a ekonómom. Činnosť sa riadi podľa vnútornej smernice.  

Článok 10 - Vedúca oddelenia
1. Vedúca oddelenia:
a) riadi a organizuje prácu oddelenia, zabezpečuje a spracúva podklady pre riaditeľku  podľa plánu činnosti oddelenia,
b) zabezpečuje a kontroluje plnenie úloh oddelenia vyplývajúcich z právnych predpisov a vnútorných predpisov CPP,
c) zodpovedá za dodržiavanie termínov plánovaných a operatívnych úloh oddelenia,
d) spracúva podklady pre vypracovanie plánu činnosti a správy o činnosti CPP za svoje oddelenie,
e) zodpovedá za vecnú správnosť stanovísk, pripomienok a správ z riadenej oblasti,
f) navrhuje finančné ohodnotenie a odmeny podriadeným zamestnancom,
g) zvoláva pracovné porady oddelenia,
h) predkladá návrh plánu dovoleniek a čerpanie dovoleniek zamestnancov oddelenia,
i) plánuje a vyhodnocuje činnosti oddelenia v školskom roku s prihliadaním na aktuálne koncepčné zameranie CPP, metodicko-organizačné pokyny a platné predpisy. 
j) predkladá návrhy na odborné vzdelávanie zamestnancov oddelenia, dbá na získavanie nových poznatkov z odborných zdrojov a praxe so zameraním na zvyšovanie kvality poskytovaných služieb na školách. 
k) plní ostatné úlohy uvedené v pracovnej náplni a podľa poverenia riaditeľky.
2. Vedúcu oddelenia zastupuje v jej neprítomnosti poverený zamestnanec riadeného oddelenia, alebo vedúci druhého oddelenia.
3. Poradným orgánom vedúcej oddelenia je pracovná porada.

Článok 11 - Zamestnanci CPP
     Práva, povinnosti a zodpovednosť zamestnancov CPP upravujú platné právne predpisy, pracovný poriadok, funkčné zaradenie, pracovná náplň, príkazy a pokyny vedúcich oddelení CPP ďalšie vnútorné predpisy a riadiace akty.
PIATA ČASŤ - NÁPLŇ ČINNOSTI A ZLOŽENIE ORGANIZAČNÝCH A ODBORNÝCH ÚTVAROV CPP
1. Oddelenie poradenstva v osobnostnom, vzdelávacom vývine pre predškolský vek a mladší školský vek:
a) Zabezpečovanie včasnej pedagogicko-psychologickej starostlivosti, poradenských a metodických služieb v oblasti výchovy, vzdelávania, osobnostného, emocionálneho a sociálneho vývinu detí predškolského a mladšieho školského veku.
b) Psychologické  a špeciálno-pedagogické poradenstvo a diagnostika pri posudzovaní školskej spôsobilosti detí v spolupráci s rodičmi a pedagógmi. Kontrolné psychologické a špeciálno-pedagogické vyšetrenia detí pokračujúcich v povinnom predprimárnom vzdelávaní.  
c) Sledovanie a usmerňovanie vývinu a výchovy detí v predškolskom veku a mladšom školskom veku (najmä u detí pokračujúcich v povinnom predprimárnom vzdelávaní). Spolupráca s pedagogickými  a odbornými zamestnancami v MŠ, ZŠ a  s rodičmi.
d) Psychologické poradenstvo a psychoterapia pre deti a žiakov. Individuálna psychologická diagnostika a terapia v oblasti optimalizácie vývinu žiaka. 
e) [bookmark: _Hlk124169046]Špeciálno-pedagogická diagnostika a poradenstvo pre deti a žiakov so  zdravotným znevýhodnením  vrátene následnej starostlivosti.  
f) Individuálna psychologická diagnostika, poradenstvo a terapia pre nadaných žiakov. Spolupráca so školami a rodičmi v oblasti starostlivosti o žiakov so špecifickým a všeobecným intelektovým nadaním. 
g) Poskytovanie psychologickej pomoci a poradenstvo deťom zo sociálne znevýhodneného prostredia. 
h) Poskytovanie  psychologickej pomoci a poradenstva žiakom s narušenými sociálnymi vzťahmi, žiakom s neurotickými prejavmi a sociálne znevýhodneným žiakom. 
i) Plnenie úloh administratívy a štatistiky spojených s evidenciou klientely. 
j) Informovanie verejnosti o výsledkoch práce CPP publikačnou činnosťou, organizáciou podujatí a účasťou na podujatiach organizovaných inými subjektami. 
k) Na základe zákona č. 245/2008 Z. z. o výchove a vzdelávaní (školský zákon) CPP vykonáva metodickú činnosť a supervíznu činnosť pre školský podporný tím, pedagogických zamestnancov, odborných zamestnancov a zákonných zástupcov alebo zástupcov zariadenia.
l) V prípade potreby vykonáva na pokyn riaditeľky CPP preventívne činností v materských školách, základných a stredných školách, realizuje programy primárnej a sekundárnej prevencie pre deti a mládež.



	[bookmark: _Hlk124184281]  Oddelenie poradenstva v osobnostnom vzdelávacom vývine pre predškolský vek a mladší školský vek – zloženie oddelenia

	Vedúca oddelenia-zástupkyňa riaditeľky
Špeciálna pedagogička 

	Psychologička – 80%

	Psychologička 

	Psychologička

	Psychologička 

	Špeciálna pedagogička 

	Špeciálna pedagogička

	Sociálna pedagogička



2. Oddelenie poradenstva v osobnostnom, vzdelávacom a kariérovom vývine pre starší školský vek, SŠ a VŠ.
a) Zabezpečovanie včasnej pedagogicko-psychologickej starostlivosti, poradenských a metodických služieb v oblasti výchovy, vzdelávania, osobnostného, emocionálneho a sociálneho vývinu žiakov staršieho školského veku a študentov SŠ a VŠ.
b) Poskytovanie psychologického poradenstva a psychoterapie, individuálnej psychologickej diagnostiky a terapie v oblasti optimalizácie vývinu žiaka. 
c) Špeciálno-pedagogická diagnostika a poradenstvo pre žiakov a študentov so  zdravotným znevýhodnením  vrátane následnej starostlivosti.  
d) Individuálna psychologická diagnostika, poradenstvo a terapia pre nadaných žiakov. Spolupráca so školami a rodičmi v oblasti starostlivosti o žiakov so všeobecným a  špecifickým intelektovým nadaním. 
e) Poskytovanie psychologickej pomoci a poradenstvo deťom a mládeži zo sociálne znevýhodneného prostredia. 
f) Poskytovanie  psychologickej pomoci a poradenstva žiakom s narušenými sociálnymi vzťahmi, žiakom s neurotickými prejavmi a sociálne znevýhodneným žiakom. 
g) Na základe zákona č. 245/2008 Z. z. o výchove a vzdelávaní (školský zákon) CPP vykonáva metodickú činnosť a supervíznu činnosť pre školský podporný tím, pedagogických zamestnancov, odborných zamestnancov, zákonných zástupcov alebo zástupcov zariadenia, poskytuje poradenstvo a metodickú pomoc pre koordinátora prevencie a výchovného poradcu.
h) Supervízne stretnutia zamerané na pomoc odborným zamestnancom CPP, pedagogickým a odborným zamestnancom ZŠ a SŠ okresu Trenčín. 
i) Poskytovanie preventívnej a výchovnej starostlivosti deťom a žiakom najmä v prípadoch výskytu sociálno-patologických javov. 
j) Psychologické poradenstvo pre žiakov so zameraním na optimalizáciu osobnostného vývinu /identifikácia a využívanie schopností a zručností vzhľadom k požiadavkám škôl/ a v oblasti sebarealizácie a životného plánovania žiakov ZŠ a SŠ. 
k) Kariérové poradenstvo – výber vhodnej strednej školy, vysokej školy a študijného odboru.
l) Psychologické poradenstvo deťom a mládeži v oblasti sociálnych vzťahov, pri riešení adaptačných a socializačných problémov a začleňovaní sa do sociálnych štruktúr, vzťahov a činnosti v duchu humanizácie, eliminácie foriem diskriminácie, intolerancie, agresivity, rasizmu a iné. 
m) Poskytovanie individuálnej a skupinovej krízovej intervencie žiakom,  pedagogickým a odborným zamestnancom ZŠ a SŠ v okrese Trenčín po tragických udalostiach súvisiacich  so školským prostredím.
n) Účasť na Národnom projekte Ministerstva školstva SR – „Zdieľaný odborný zamestnanec, ktorého cieľom je poskytnúť školám odbornú pomoc a pôsobením „zdieľaného odborného zamestnanca“ nahradiť vlastné podporné tímy. 

	[bookmark: _Hlk124184260]Oddelenie poradenstva v osobnostnom vzdelávacom vývine pre starší školský vek  - zloženie oddelenia

	Vedúca oddelenia- Psychologička - 80%

	Psychologička

	Psychologička

	Psychologička

	Psychologička

	Psychologička – zdieľaný zamestnanec

	Špeciálna pedagogička

	Kariérová poradkyňa

	Sociálna pedagogička



3. Oddelenie poradenstva pre deti so zdravotným znevýhodnením a zdravotným postihnutím
a) poskytuje komplexnú špeciálnopedagogickú činnosť, psychologickú, diagnostickú, poradenskú, rehabilitačnú, preventívnu, metodickú, výchovno-vzdelávaciu a inú odbornú činnosť a súbor špeciálnopedagogických intervencií deťom so zdravotným postihnutím vrátane detí s vývinovými poruchami s cieľom dosiahnuť optimálny rozvoj ich osobnosti a sociálnu integráciu, zamestnanca.
b) spolupracuje so zákonnými zástupcami detí so zdravotným postihnutím - znevýhodnením vrátane detí s vývinovými poruchami a ďalšími fyzickými osobami, ktoré sa na ich výchove a vzdelávaní podieľajú,
c) vedie evidenciu detí so zdravotným postihnutím vrátane detí s vývinovými poruchami,
d) zabezpečuje kompenzačné, reedukačné a špeciálne učebné pomôcky deťom so zdravotným postihnutím vrátane detí s vývinovými poruchami podľa ich individuálnych potrieb, učí ich tieto pomôcky využívať a prehodnocuje ich účinnosť a využívania u užívateľa,
e) odbornú činnosť vykonáva ambulantnou alebo terénnou formou. Odbornú činnosť vykonáva terénnou formou najmä v rodine, škole alebo v školskom zariadení. Poskytuje poradenskú činnosť pre deti so zdravotným postihnutím vrátane detí s vývinovými poruchami v rodine, v škole alebo v školskom zariadení vrátane poskytovania odbornej pomoci deťom a pedagogickým zamestnancom,
f) vykonáva metodickú činnosť a supervíznu činnosť pre školský podporný tím, pedagogických zamestnancov, odborných zamestnancov a zákonných zástupcov alebo zástupcov zariadenia.

	[bookmark: _Hlk124184237]Oddelenie poradenstva pre deti so zdravotným znevýhodnením a zdravotným postihnutím – zloženie oddelenia

	Vedúca oddelenia – špeciálna pedagogička

	Psychologička

	Psychologička

	Psychologička – MD

	Špeciálna pedagogička

	Špeciálna pedagogička

	Špeciálna pedagogička



4. Technicko-hospodársky úsek
Technicko-hospodársky úsek. Je pozícia, ktorá zabezpečuje plynulý, technický, prevádzkový a administratívno-ekonomický chod CPP.

                  Sociálna administratíva
a) Poradenská práca prvého kontaktu vrátane predbežnej klasifikácie problému klienta,  poradenského usmernenia a štatistického spracovania.
b) Vybavovanie korešpondencie podľa pokynov alebo podľa všeobecných postupov.
c) Vedenie evidencie, záznamov, žiadostí a vyšetrenia, kartoték alebo protokolov v zmysle registratúrneho poriadku, zákon č. 395/2002 Z. z. o archívoch a registratúrach a o doplnení niektorých zákonov.
d) Organizovanie a zabezpečovanie administratívnej a odbornej agendy vedúceho zamestnanca.
e) Komplexné zabezpečovanie a usmerňovanie správy registratúry a registratúrneho strediska zamestnávateľa vrátane vydávania osvedčení z registratúrnych záznamov.
f) Metodická a kontrolná činnosť registratúrneho strediska na úseku správy registratúry u zamestnávateľa (vrátane tvorby registratúrnych poriadkov a predpisov)
g) Tvorba a aktualizácia vnútorných predpisov zariadenia.
h) Prerozdelenie žiadostí pre odborných zamestnancov.
i) Referentské vozidlo – evidencia jázd, údržba a autoprevádzka.

Ekonomicko-personálna agenda 
a) Uskutočňuje rozpis finančných prostriedkov podľa jednotlivých položiek ekonomickej klasifikácie. Riadenie a organizácia prevádzky – koordinácia podriadených pracovníkov, plánovanie procesov, zmluvné vzťahy.
b) Sleduje čerpanie rozpočtu v prípade potreby žiada RÚŠS Trenčín o vykonanie úpravy rozpočtu. Správa majetku a budov – starostlivosť o nehnuteľnosť, revízie a bezpečnosť, energetika.
c) Kontroluje hospodárenie a využívanie pridelených finančných prostriedkov v rámci predbežnej finančnej kontroly podľa zákona č. 357/2015 Z. z. v rozsahu svojich kompetencií. Ekonomika, nákup a logistika – správa rozpočtu, obstarávanie a nákup, majetková evidencia.
d) Zabezpečuje komplexnú účtovnú agendu cez systém Štátnej pokladnice a softvéru DIVES Košice – WIN IBEU vrátane úhrad cez ŠP. Bezpečnosť a legislatíva – BOZO a PO, Plnenie legislatívnych noriem.
e) Realizuje výkazníctvo a rozpočtovníctvo prostredníctvom Štátnej pokladnice.
f) Spracováva rozbory a štatistické výkazy za organizáciu.
g) Predkladá účtovné závierky a finančné výkazy RÚŠS Trenčín.
h) Spracováva inventarizáciu majetku.
i) Vedenie personálnej agendy zamestnancov.
j) Zabezpečuje komplexnú personálnu a mzdovú agendu na softvéri DIVES Košice WIN PAM.
k) Zabezpečuje materiálne potreby CPP. 
l) Vedie hotovostnú pokladňu.
m) Vedie knihu cestovných príkazov.
n) Spracováva interné predpisy.
o) Kontroluje vyúčtovanie PHM, olejov a iné.


	[bookmark: _Hlk124184049]Technicko-hospodársky úsek

	Ekonómka, personalistka, hospodárka  

	Administratívna pracovníčka

	Administratívna pracovníčka

	Upratovačka 50%



ŠIESTA ČASŤ – ZÁVEREČNÉ USTANOVENIA

Článok 12 – Vzťah organizačného poriadku k vnútorným predpisom CPP
     Organizačný poriadok je základom sústavy vnútorných predpisov CPP. Na organizačný poriadok nadväzujú najmä pracovný poriadok, registratúrny poriadok a ďalšie vnútorné predpisy CPP.

Článok 13 – Účinnosť

1. Tento organizačný poriadok platí od 01.09.2026

                                                              

                                                           PaedDr. Dana Zikmund Perašínová, PhD.
                                                                                       Riaditeľka CPP Trenčín

















Príloha 


Druh a číslo predpisu: Príloha č. 1 je doplňujúca k Organizačnému poriadku č. VP – 001/2026 v platnom znení.

Oblasť platnosti: Predpis je záväzný pre všetkých zamestnancov Centra poradenstva a prevencie, Kukučínova 473, Trenčín a Elokované pracovisko, Nemocničná 4, Trenčín.

Počet strán: 1 strana

Schválila: PaedDr. Dana Zikmund Perašínová, PhD.

Funkcia: riaditeľka Centrum poradenstva a prevencie, Kukučínova 473, Trenčín.

Účinnosť od: 01.09.2026

Vzťah k už vydaným dokumentom: Organizačný poriadok Centra poradenstva a prevencie v Trenčíne č. VP – 001/2025, s účinnosťou od 01.09.2026.



Príloha č.1 Organizačná štruktúra k organizačnému poriadku CPP Trenčín, číslo: VP – 001/2026





Riaditeľka CPP



Technicko-hospodársky úsek


Oddelenie poradenstva 
v osobnostnom, vzdelávacom vývine pre predškolský vek 
a mladší školský vek


Oddelenie poradenstva 
pre deti so zdravotným znevýhodnením a zdravotným postihnutím


Administratívna pracovníčka


Vedúca oddelenia
Špeciálna pedagogička


Psychologička - 80%


Psychologička


Psychologička


Psychologička


Špeciálna pedagogička


Psychologička


Psychologička


Psychologička


Psychologička


Psychologička - zdieľaný zamestnanec


Vedúca oddelenia
Špeciálna pedagogička


Psychologička


Psychologička


Psychologička - MD


Administratívna pracovníčka


Upratovačka 50%


Oddelenie poradenstva 
v osobnostnom, vzdelávacom a kariérnom vývine pre starší školský vek, SŠ a VŠ


Vedúca oddelenia
Psychologička - 80%


Špeciálna pedagogička


Špeciálna pedagogička


Zástupkyňa riaditeľky


Špeciálna pedagogička


Špeciálna pedagogička


Kariérová poradkyňa


Sociálna pedagogička


Sociálna pedagogička


Špeciálna pedagogička


Ekonómka, personalistka



Riaditeľka CPP


Technicko-hospodársky úsek


Oddelenie poradenstva v osobnostnom, vzdelávacom vývine pre predškolský vek a mladší školský vek 


Oddelenie poradenstva v osobnostnom, vzdelávacom a kariérovom vývine pre starší školský vek, SŠ a VŠ


Oddelenie poradenstva pre deti so zdravotným znevýhodnením a zdravotným postihnutím

